3. Godkendelse af nyt regulativudkast for [adresse] (Åben)
Tidl. politisk behandling TM-U, 06.04.22, pkt. 8
Forventet sagsgang
TM-U, ØK, BY, Høring, TM-U, ØK, BY
Lovgrundlag
Vandløbsloven
SAGENS INDHOLD
Byrådet skal i denne sag tage stilling til nyt regulativ for [adresse] efter anbefaling 
fra den politiske styregruppe bestående af Silkeborg, Viborg, Randers og [adresse] 
Kommuner. 
Det nye regulativ er udarbejdet i samarbejde med Viborg, Silkeborg og [adresse] efter det 
tidligere regulativ i 2021 blev underkendt i Miljø- og Fødevareklagenævnet. Det tidligere regulativ blev 
underkendt på grund af utilstrækkelige beskrivelser om vandføringskrav, hvorfor bestemmelserne i det nye 
regulativ nu er fastlagt på baggrund af de faktiske forhold.
Det nye regulativ (vedlagt) er gældende for [adresse] på strækningen fra [adresse] for Silkeborg 
til [adresse] i Randers. Det indeholder dermed bestemmelser om vedligeholdelse af ca. 60 km vandløb, 
som på sin vej til udløbet ved Randers falder ca. 18 m. I de ca. 60 km er et 549 m langt strømløb gennem 
Sminge Sø inkluderet. Dertil lægges et ca. 7,8 km langt strømløb gennem Tange Sø. 
Den politiske styregruppe for arbejdet med det nye regulativ er 3. september 2024 orienteret om 
regulativudkastet med tilhørende miljørapport inkl. vurdering efter habitatdirektivet og vandrammedirektivet. 
Styregruppen var enige om at anbefale det foreliggende forslag til regulativ for [adresse] til vedtagelse i 
byrådene i [adresse], Silkeborg, Viborg og [adresse].
Der foreligger en mindretalsudtalelse fra Rasmus Holm fra Randers Kommunes Teknik- og Miljøudvalg, 
som lyder: ”Dansk Folkeparti kan ikke tilslutte sig fremlagte regulativrevision på baggrund af, at det bygger 
på et ikke overholdt regulativ, hvilket er gjort velvidende, det vil give store udfordringer langs [adresse] i 
forhold til oversvømmelser, ringe forhold for sejlads samt dårlig adgang til de ånære arealer”.  
Klaus Gregersen og Miljøudvalget har i perioden fra 2018 og frem til 2022 behandlet en række sager om vandføring 
eller nyt regulativ for [adresse]:

8. november 2018 besluttede Teknik- og Miljøudvalget, at der kun skulle foretages én årlig 
grødeskæring.

I efteråret 2018 besluttede de relevante politiske udvalg i Silkeborg, Randers og [adresse] 
at arbejde videre med et nyt regulativ med en årlig ordinær skæring og en fastholdelse af 
strømrendebredden i det eksisterende regulativ.

4. april 2019 besluttede Teknik- og Miljøudvalget, at der skulle rettes forespørgsel til miljø- og 
fødevareministeren om afklaring af uenigheden om antal grødeskæringer i [adresse]. Tilsvarende 
besluttede de relevante politiske udvalg i Viborg og [adresse] at rette forespørgsel til miljø- 
og fødevareministeren om afklaring af uenigheden om antal grødeskæringer i [adresse].

23. februar 2021 har Byrådet godkendt Miljøstyrelsens angivelse af, at kun én årlig grødeskæring må 
udføres. Afgørelsen begrundes i en vurdering af grødeskæringsaktiviteten efter 
[adresse]: EMN-2024-02129
Dok-ID: 3852569
Sagsbehandler: kasor
Teknik- og Miljøudvalget
5. marts 2025  16:00
naturbeskyttelsesbestemmelserne i EU’s habitat- og vandrammedirektiver samt efter den nationale 
lovgivning om naturbeskyttelse. 

6. april 2022 besluttede Teknik- og Miljøudvalget at udpege Nils Schultz (A) og Elias Danielsen 
Selchau-Mark (C) til at indtræde i den politiske styregruppe.
Miljø- og Fødevareklagenævnet underkendte i 2021 den tidligere udførte kontrolmetode for vandføringen, 
da den ikke var nævnt i regulativet.  Med det nye regulativ er der fastlagt nye metoder til kontrol af 
vandføringen, som er vurderet at leve op til de stillede krav. 
Som led i arbejdet med regulativet er der redegjort for det planmæssige grundlag (bilag 2), idet de tidligere 
regionplaner nu er afløst af de nye vandområdeplaner. Der er udarbejdet et omfattende antal tekniske bilag 
(bilag 3-9). Endelig er der udarbejdet en miljørapport (bilag 10) inklusive vurdering efter habitatdirektivet og 
vandramme-direktivet. Krav til naturbeskyttelse i habitatkonsekvensvurderingen har i flere tilfælde medført 
ændringer/tilretninger af muligheder og tidspunkter for oprensning og grødeskæring i det endelige regulativ.
Vedligeholdelsesbestemmelserne i regulativet omfatter forslag til: 

Én årlig grødeskæring (videreføring af det aktuelle omfang) med terminer fordelt på to strækninger:
-
1. juli – 1. september (opstrøms Tangeværket)
-
1. september – 1. oktober (nedstrøms Tangeværket). 
Ekstraordinær grødeskæring kan fortages i situationer, hvor kontrolmåling viser, at der er højt vandspejl, 
og hvor der samtidig kan konstateres ekstraordinært meget grødevækst. Bestemmelsen må ikke benyttes 
oftere end hvert 8.-10. år, og inden en ekstraordinær grødeskæring kan igangsættes, skal der meddeles 
dispensation/tilladelse i henhold til anden relevant lovgivning, herunder naturbeskyttelseslovens § 3, EU’s 
habitatdirektiv og vandrammedirektiv. Dette betyder i praksis, at bestemmelsen vil være meget svær at 
udnytte, da flere afgørelser indeholder en fire ugers klagefrist, og behovet/muligheden for grødeskæring 
dermed er passeret. 
Øyvind Holst kan ifølge regulativet foretages i perioden 1. august – 31. oktober. Der må maksimalt 
oprenses 500 meter pr. år, og der skal gå 10 år imellem at de samme delstrækninger oprenses. Ligesom 
for ekstraordinære grødeskæring vil oprensning kræve dispensation/tilladelse i henhold til anden relevant 
lovgivning, herunder naturbeskyttelseslovens § 3 samt EU’s habitatdirektiv og vandrammedirektiv. 
Det påhviler ejerne af opstemningsanlægget ved Tangeværket (Gudenåcentralen) at udføre den praktiske 
udførsel af vedligeholdelsen på den 60 km lange strækning. Vedligeholdelsen omfatter bl.a. grødeskæring, 
træbeskæring og oprensning og afholdes af den dertil knyttede økonomi.
VURDERING
Som et led i arbejdet med det nye regulativ er der blevet udarbejdet en miljørapport, der inkluderer 
vurderinger i forhold til habitat- og vandrammedirektivet. Overordnet set vurderer miljørapporten på de 
mulige påvirkninger, som regulativet kan have i relation til både naturforhold, kultur, rekreative interesser 
og materielle goder. I udarbejdelsesprocessen er der sket tilretninger af regulativet for at tage hensyn til 
krav til naturforhold.
I regulativforslaget er der ønske om ændret grødeskæringstidspunkt, og det er i forbindelse med 
udarbejdelse af regulativet vurderet, at dette kræver en forudgående sagsbehandling efter 
naturbeskyttelsesloven. Forvaltningerne på tværs af de fire kommuner vurderer, at der kan meddeles en 
dispensation til de ændrede grødeskæringstidspunkter.
Teknik og Miljø vurderer, at det er af stor betydning at få udarbejdet og godkendt et nyt regulativ for 
[adresse], hvor kontrolmetoden for vandføringsevnen fastlægges og beskrives, så den er praktisk 
gennemførlig. Hvis kommunerne ikke kan kontrollere og dokumentere, at vandføringsevnen opfylder 
kravene i regulativet, vil kommunerne være i en uheldig position i forbindelse med eventuelle fremtidige 
erstatningssager.
Teknik og Miljø vurderer, at regulativudkastet med de tilhørende bilag vil være i overensstemmelse med 
gældende lovgivning og klagenævnspraksis.
ØKONOMI
Hvis der ikke godkendes et nyt regulativ, vil der kunne komme klager, taksationssager m.m., som vil kunne 
indebære betydelige udgifter for Favrskov Kommune.
Godkendelse af et nyt regulativ har ingen direkte økonomiske konsekvenser for Favrskov Kommune. 
INDDRAGELSE
Forud for udarbejdelse af den endelige miljørapport har afgrænsningsnotatet været i høring hos berørte 
myndigheder i perioden 24. september - 8. oktober 2024. I høringsperioden blev der ikke modtaget 
ændringsforslag.
I forlængelse af godkendelsen af regulativudkastet vil udkastet blive sendt i offentlig høring i 12 uger. I 
forbindelse med høringsperioden vil der blive afholdt et fælles offentligt møde i Bjerringbro.
Efter høringsperioden vil eventuelle indsigelser blive indarbejdet, og et endeligt regulativ vil blive forlagt til 
politisk godkendelse. Det endelige regulativ for [adresse] bliver offentliggjort med en tilhørende fire ugers 
klagefrist.
INDSTILLING
Direktøren for Teknik og Miljø indstiller til Byrådet:
1.
At regulativudkast for [adresse] med tilhørende miljørapport godkendes.
2.
At regulativudkastet sendes i 12 ugers offentlig høring, og at der afholdes et fælles offentligt møde i 
høringsperioden.
BESLUTNING
.
Teknik- og Miljøudvalget, 5. marts 2025: 
Fraværende: Ingen
Indstilles godkendt. 
Bilag

Regulativ for [adresse], Silkeborg - Randers (3854372)

Planredegørelse (3865515)

Oversigtskort (3865516)

Længdeprofil opstrøms Tange Sø (3854379)

Længdeprofil nedstrøms Tange Sø (3854382)

Teknisk redegørelse (3854386)

[adresse] (3854388)

Oversigt over bådebroer (3854390)

Ordforklaring (3854392)

Noah Nielsen (3854405)
